Менавіта аб гэтым гаварыла Людміла Ігнатаўна Максімовіч – старшыня Столінскай раённай грамадскай арганізацыі інвалідаў. Яна ўжо шмат гадоў дапамагае людзям з абмежаванымі магчымасцямі, ведае, чым жыве кожны з іх, бо ўважліва ставіцца да любой просьбы. У арганізацыі налічваецца 776 інвалідаў, якія ў трэці дзень снежня былі запрошаны на свята, што праходзіла ў памяшканні кінатэатра “Экран” горада Століна.